ΚΑΝΟΝΙΣΜΟΣ ( ΕΟΚ ) αριθ . 1106/88 ΤΟΥ ΣΥΜΒΟΥΛΙΟΥ της 25ης Απριλίου 1988 που καθορίζει, για τις περιόδους εμπορίας 1988/89, 1989/90 και 1990/91, τη μέγιστη εγγυημένη ποσότητα για τα πίσα, τα κουκιά, τα φούλια και τα γλυκά λούπινα ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ, ιΕχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό ( ΕΟΚ ) αριθ . 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά, τα φούλια και τα γλυκά λούπινα^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1104/88^(2 ), και ιδίως το άρθρο 3α παράγραφος 1, την πρόταση της Επιτροπής^(3 ), τη γνώμη του Ευρωπαϊκού Κοινοβουλίου^(4 ), Εκτιμώντας : ότι, σύμφωνα με το άρθρο 3α του κανονισμού ( ΕΟΚ ) αριθ . 1431/82, πρέπει να καθοριστεί μια μέγιστη εγγυημένη ποσότητα για τα πίσα, τα κουκιά, τα φούλια και τα γλυκά λούπινα ότι είναι σκόπιμο να καθοριστεί η μέγιστη εγγυημένη ποσότητα για τις περιόδους εμπορίας 1988/89, 1989/90 και 1990/91, λαμβανομένων υπόψη των μεσοπρόθεσμων προσανατολισμών και των επιπέδων της παραγωγής κατά τη διάρκεια των τελευταίων ετών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 Για καθεμία από τις περιόδους εμπορίας 1988/89, 1989/90 και 1990/91, η μέγιστη εγγυημένη ποσότητα που αναφέρεται στο άρθρο 3α του κανονισμαού ( ΕΟΚ ) αριθ . 1431/82 καθορίζεται σε 3^500^000 τόνους . Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επισημη Εφημερίδα των Ευρωπαϊκών Κοινοτήτων . Εφαρμόζεται από την 1η Ιουλίου 1988 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Λουξεμβούργο, 25 Απριλίου 1988 .

[Source: multi_eurlex | Tokens: 1479]